# Alexei Eremenko Jr.

### Wikipedia

Alexei Eremenko Junior
Henkilötiedot
Koko nimi | Алексей Алексеевич Ерёменко
Syntymäaika | 24. maaliskuuta 1983
Syntymäpaikka | Rostov-na-Donu, Neuvostoliitto
Pituus | 180 cm
Lempinimi | Lhosa
Seura
Seura | FK Saturn
Pelinumero | 10
Pelipaikka | keskikenttäpelaaja
Junioriseurat
1999-2001 | FC Metz (junioriakatemia)
Ammattilaisseurat
Vuodet | Seura | O (M)
2001 2002-2004 2004-2006 2006- | FC Jokerit Helsingin Jalkapalloklubi US Lecce FK Saturn | 20 (0) 33 (1) 87 (3) 45 (2)
Maajoukkue
2004 - | Suomi | 25 (10)
Seurajoukkueuran tilastot päivitetty 21. lokakuuta 2006.

Alexei Eremenko Junior (ven. Алексей Алексеевич Ерёменко, Aleksei Jerjomenko, s. 24. maaliskuuta 1983 Rostov-na-Donu, Neuvostoliitto) on jalkapalloilija, jolla on sekä Suomen että Venäjän kansalaisuus. Hän edustaa venäläistä Saturnia ja maajoukkuetasolla Suomea. Hän on tunnetusta jalkapalloperheestä, sillä sekä hänen isänsä Alexei Eremenko Sr., joka pelaa FF Jarossa, hänen Udinesen riveissä oleva pikkuveljensä Roman ja velipuoli Sergei ovat kaikki jalkapalloilijoita.

## [muokkaa] Ura

Eremenko tuli Suomeen seitsenvuotiaana, kun hänen isänsä siirtyi FF Jaroon. Suomen kansalaisuuden Eremenko Jr sai vuonna 2003, minkä jälkeen hän oli vapaa edustamaan myös maajoukkuetta. Hän pelasi ensimmäisen maaottelunsa Kanadaa vastaan 11. lokakuuta 2003. Nykyisin Eremenko on Suomen maajoukkueen vakiokalustoa. Hän teki vuoden 2006 MM-karsinnoissa peräti kahdeksan maalia. Viimeisestä MM-karsintaottelusta Eremenko kuitenkin pudotettiin pois hänen oltua humalaisen tyttöystävänsä autokyydissä tämän törmättyä tolppaan.

Seuratasolla Eremenko Jr on edustanut FC Jokereita ja Helsingin Jalkapalloklubia. Klubista hän siirtyi monien siirtospekulaatioiden jälkeen kesällä 2004 Italian Serie A:n US Lecceen. Ennen Jokereita hän oli ranskalaisseura FC Metzin junioriakatemiassa. Tätä aikaisemmin Eremenko Jr. oli myös ollut norjalaisen Tromsø IL:n alle 15-vuotiaiden juniorijoukkueessa hänen isänsä pelattua aikoinaan seuran edustuksessa.

Leccessä Eremenko ei kuitenkaan tehnyt läpimurtoaan. Hän jäi vähille peliminuuteille ja pääsi usein kentälle vasta vaihtopenkiltä jos silloinkaan. Eremenkon ura Leccessä päättyikin alkuvuonna 2006, kun hän teki neljän vuoden sopimuksen venäläisen FK Saturnin kanssa.

Eremenko Jr on ollut ahkerasti lehtien palstoilla urheilusivujen ulkopuolellakin. Erityisen näyttävästi lehdistö on tarttunut miehen alkoholinkäyttöön ja sen aiheuttamiin kommelluksiin. Eremenko on kihloissa suomalaismalli Jenni Rantalan kanssa.

## [muokkaa] Seurat

- FC Metz (junioriakatemia) 1999-2001
- FC Jokerit 2001
- Helsingin Jalkapalloklubi 2002-2004
- FC Viikingit 2002 (laina)
- US Lecce 2004-2006
- FK Saturn 2006-

## [muokkaa] Saavutukset

- Suomen mestari: 2002, 2003
- Suomen Cupin voitto: 2003

## [muokkaa] Aiheesta muualla

- Eremenkon tiedot Palloliiton sivuilla

Haettu osoitteesta http://fi.wikipedia.org../../../a/l/e/Alexei_Eremenko_Jr._9828.html

Luokka: Suomalaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Italiano